ചേറൂരില് പട്ടാപ്പകലും കാട്ടുപന്നി ശല്യം ചേറൂര്: തൃശൂര് നഗരത്തോടു ചേര്ന്നുകിടക്കുന്ന ചേറൂര്, ഏവന്നൂര് പ്രദേശങ്ങളില് പട്ടാപ്പകലും കാട്ടുപന്നി ശല്യം രൂക്ഷമായി. പരിസരവാസികള് മാലിന്യം നിക്ഷേപിച്ചിരുന്ന ഏവന്നൂരിലെ വഴിയോരം വൃത്തിയാക്കി വര്ഷങ്ങളായി മൈത്രി റസിഡന്റ്സ് അസോസിയേഷന് അംഗങ്ങള് നടത്തിവന്ന ചേന, ചേന്പ് കൃഷി കാട്ടുപന്നി പൂര്ണമായും നശിപ്പിച്ചു. എട്ടോളം സ്വകാര്യ വിദ്യാര്ഥി ഹോസ്റ്റലുകള് സ്ഥിതി ചെയ്യുന്ന ഏവന്നൂര് ഭാഗത്ത് രണ്ടു ഡസനോളം കാട്ടുപന്നികള് പകല്പോലും സ്വൈര്യവിഹാരം നടത്തുകയാണ്. രാത്രി പോകുന്നവര്ക്കും കാട്ടുപന്നികള് ഭീഷണിയാണ്. ഏവന്നൂരിലെ പാറപ്പുറം ഭാഗത്ത് വീട്ടുവളപ്പില് കളിച്ചുകൊണ്ടിരുന്ന കൊച്ചുകുട്ടികള് ഭയന്ന് ഓടിമാറിയതുകൊണ്ടുമാത്രമാണ് അപകടം ഒഴിവായത്. തൊട്ടടുത്തുള്ള എന്ജിനീയറിംഗ് കോളജ് വളപ്പിലും പോലീസ് അക്കാദമി വളപ്പിലുമായി ആയിരത്തോളം പന്നികളും ഒട്ടേറെ മയിലുകളും ഉണ്ട്. ഇവ കൂട്ടമായി വന്ന് തൊട്ടടുത്തുള്ള ജനവാസകേന്ദ്രത്തിലെ കൃഷി മൊത്തമായി നശിപ്പിക്കുകയാണ്. രണ്ടാഴ്ചമുന്പ് റോസമ്മ പല്ലന്റെ വീടിനോടു ചേര്ന്ന കുളത്തില് നിന്ന് രണ്ടു താറാവുകളെ മലന്പാന്പ് വിഴുങ്ങിയെങ്കിലും ഫോറസ്റ്റ് അധികൃതര്ക്ക് അതിനെ കണ്ടെത്താനായില്ല. മയിലിന്റെ ശല്യവും അസഹനീയമാണ്. ഈ ഭാഗത്ത് ഒട്ടേറെപ്പേരുടെ കൃഷിക്കു നാശനഷ്ടം വരുത്തിയിട്ടുണ്ടെന്നും അവയെ വെടിവച്ചുകൊല്ലാന് വനം വകുപ്പധികൃതര് അടിയന്തര നടപടി സ്വീകരിക്കണമെന്നും മൈത്രി റസിഡന്റ്സ് അസോസിയേഷന് ഭാരവാഹികളായ പ്രഫ. സെബാസ്റ്റ്യന് ജോസഫ്, കെ.ജെ. അജയ്കുമാര് എന്നിവര് അഭ്യര്ഥിച്ചു.